APSTIPRINĀTS
ar VAS “Latvijas dzelzceļš” iepirkuma komisijas
2025.gada 20.marta 7.sēdes protokolu

Valsts akciju sabiedrības “Latvijas dzelzceļš”
[bookmark: _Hlk192605298]atklātā konkursā “Dzelzceļa pasažieru infrastruktūras modernizācija līnijā
Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)
(turpmāk – “iepirkums” vai “konkurss”)

SKAIDROJUMS NR.5
	Nr.
p.k.
	Jautājums
	Atbilde

	
	Par staciju “Liepāja”:
	

	1.
	Vai, veicot sliežu ceļu darbus stacijā “Liepāja” un nomainot sliežu ceļa Nr.1 sliežu režģi ar smagāka tipa sliedēm, sliežu ceļa režģa savienošanai veicama 1.sliežu ceļa metināšana, vai arī režģu posmus ir atļauts atstāt uz salaidnēm?
	Pasūtītājs skaidro, ka 1. sliežu ceļa sliežu ceļa režģa savienošanai atļauts izmantot abas metodes: veikt metināšanu, kā arī savienot ar salaidnēm. Abos gadījumos darbi izpildāmi, ievērojot VAS “Latvijas dzelzceļš” izdoto 17.12.2024. instrukciju “Sliežu ceļu uzturēšanas instrukcija” (tiek izsniegta pēc pieprasījuma).

	2.
	Ievērojot Pasūtītāja prasības, nepieciešams nomainīt esošo sliežu režģi (sliedes R-50) ar smagāka tipa sliedēm (60E1 vai R-65). Aptuveni 100 m no pārmijas Nr.22 pārmijas Nr.91 virzienā atrodas R65 tipa posms. Vai nepieciešams mainīt visu ceļa posmu no pārmijas Nr.91 līdz Nr.22, vai tikai R50 posmu? Kāds ir kopējais 1. sliežu ceļa garums?

	1. sliežu ceļa būvdarbi plānoti posmā no pārmiju pārvades Nr.22 līdz pārmiju pārvedai Nr.95 (nevis Nr.91)
Jānomaina R-50 tipa sliežu režģis, kura aptuvenais garums ir 500 metri. 
Lūdzam ņemt vērā, ka norādītajam apjomam ir informatīvs raksturs. Saskaņā ar iepirkuma noteikumiem, t.sk. Tehnisko specifikāciju (Pasūtītāja prasībām), faktiski nepieciešamais apjoms tiek precizēts (detalizēts) projektēšanas posmā, pamatojoties uz inženierizpētes, tehniskās apsekošanas, uzmērīšanas u.c. pasākumiem.
1. sliežu ceļa kopējais aptuvenais garums ir 648 metri.

	3.
	Kurā stacijā un uz kura ceļa būs iespējams izkraut un nodot demontēto sliežu ceļa režģi?
	Demontēto sliežu ceļa režģa izkraušanu varēs veikt tajā pašā stacijā, kur tiks veikti attiecīgie būvdarbi (šajā gadījumā stacijā “Liepāja”). Sliežu ceļu, kurš būs pieejams sliežu ceļa režģa izkraušanai, Pasūtītājs norādīs uzņēmējam līdz būvdarbu uzsākšanai.

	4.
	Pretendents lūdz precizēt, vai Pasūtītāja prasību III sējuma punktā Nr.3.3.7 ar “priekšējo laukumu” saprotams stacijas sliežu ceļu puses laukums?
	Pasūtītāja prasību (Iepirkuma nolikuma 5.pielikums) III sējuma sadaļas “Stacija “Liepāja”” 3.3.7. punktā minētais “stacijas ēkas priekšējais laukums” ir laukums, kas atrodas starp stacijas ēku un 1.sliežu ceļu.

	5.
	Pretendents lūdz precizēt, vai būvniecības laikā būs nepieciešamas divas pagaidu platformas (malas platforma pie 1.sliežu ceļa un starpceļu platforma starp 1.un 2.sliežu ceļu), vai pietiks ar vienu starpceļu platformu?
	Darbu izpildei būs jānodrošina vairāki pasažieru plūsmas risinājumi un piekļuve platformām.
Uz laiku, kamēr tiks pārbūvēts 1. sliežu ceļš un to nevarēs izmantot satiksmei, pasažieru vilcieni apstāsies uz II sliežu ceļa un  pasažieru plūsma jāorganizē no esošās starpceļu platformas, kas atrodas starp 1. un II sliežu ceļu. Pārējā būvdarbu laikā pasažieru plūsma jāorganizē no paaugstinātās (h=550) pagaidu pasažieru platformas pie 1. sliežu ceļa.
Īslaicīgi pasažieru plūsma tiks organizēta no starpceļu platformas, un uzņēmējam jāparedz un jānodrošina droša gājēju nokļūšana uz un no starpceļu platformas (jāizbūvē pagaidu gājēju pārejas).

	
	Par staciju “Dobele”:
	

	6.
	Vai Pasūtītājs ir aprēķinājis aptuveno plānoto 1.sliežu ceļa pārlikšanas garumu?
	Pasūtītājs skaidro, ka stacijā “Dobele” paredzētais 1. sliežu ceļa pārbūves lietderīgais garums ir aptuveni 1073 metri. Vienlaikus Pasūtītājs norāda, ka saskaņā ar iepirkuma Tehnisko specifikāciju (iepirkuma nolikuma 5.pielikums) faktiskais apjoms tiks precizēts (detalizēts) projektēšanas posmā, pamatojoties uz izvēlētajiem tehniskajiem risinājumiem un inženierizpētes, tehniskās apsekošanas, uzmērīšanas u.c. uzņēmēja veiktajiem pasākumiem.

	7.
	Aiz pārmijas Nr.22 1.sliežu ceļš taisnā virzienā jāizbūvē “S” veida līknē, vai 1.sliežu ceļu jāpārliek pa 2 m visā garumā?
Vai Uzņēmējam jāparedz arī gaisvada līniju pārbūvi aiz pārmijas Nr.22, pārbūvējot sliežu ceļu Nr.1?
	Precīzs sliežu ceļa novietojums visā sliežu ceļa garumā ir noskaidrojams tikai projektēšanas laikā.
Attiecībā uz gaisvadu līnijas (GVL) pārbūvi, Pasūtītājs skaidro, ka, pārceļot sliežu ceļu uz jaunu ceļa asi, uzņēmējam ir jāievēro dzelzceļa būvju tuvinājuma gabarītu prasības. Līdz ar to GVL pārbūvējamais posms ir tieši atkarīgs no .1. sliežu ceļa precīza novietojuma, kas būs zināms, veicot projektēšanu.

	8.
	Aiz pārmijas Nr.22 sānu virzienā esošā līkne ir ar rādiusu aptuveni 200m. Pārliekot sliežu ceļu par 2 metriem, līknes rādiuss kļūs krietni mazāks, kas savukārt pārbūves apjomos iekļauj darbus ārpus VAS ”Latvijas dzelzceļš” teritorijas (pievedceļa robeža atrodas aptuveni 75 m no pārmijas Nr.22 krusteņa) un privātā sliežu ceļa pārbūvi, tai skaitā gājēju pārejas un asfaltētās pārbrauktuves. Lūdzam Pasūtītāju skaidrot, vai Projekta apjomos un par Projekta līdzekļiem Pretendentam jāparedz minētie darbu apjomi, kas ir ārpus Pasūtītāja piederības?
	Atbilstoši Pasūtītāja prasībās (iepirkuma nolikuma 5.pielikums) noteiktajam, norādītie darbu apjomi ir aptuveni. Precīzu Darbu apjomu aprēķini Uzņēmējam jāveic projektēšanas laikā. Ja projektēšanas laikā top skaidrs, ka sakarā ar 1. sliežu ceļa pārlikšanu uz jauno ceļa asi, ir nepieciešams pārbūvēt arī 10. sliežu ceļu, kas neatrodas dzelzceļa nodalījuma joslā, tad šādi būvdarbi jāparedz būvprojektā un to pārbūve būs jāveic projekta ietvaros.
Attiecībā uz minēto, Pasūtītāja prasību I sējuma 2.2.punktā noteikts: ja Uzņēmējs skars trešo pušu īpašumtiesības, Uzņēmējam par saviem līdzekļiem ir jāveic šo jautājumu risināšana un nepieciešamo atļauju un saskaņojumu iegūšana, nemainot līguma izpildes termiņus un līguma summu.

	9.
	Pasūtītājs Apspriedes ziņojumā bija minējis, ka Iepirkuma dokumentācijā – Pasūtītāja prasībās (Tehniskajā specifikācijā) tiks norādīti indikatīvie darbu apjomi, taču faktiskajā Iepirkuma dokumentācijā šāda informācija nav pieejama. Lūgums skaidrot, vai tā tiks Pretendentiem sniegta atbildēs, vai papildināta ar Pasūtītāja prasību (Tehniskās specifikācijas) grozījumiem?
	Pasūtītāja prasību (iepirkuma nolikuma 5.pielikums) III sējumā ir norādīti indikatīvie darbu apjomi, piemēram, izbūvējamo platformu parametri, provizoriskā bruģējamā platība, pasažieru apziņošanas un videonovērošanas darbi u.c. Atbilstoši Pasūtītāja prasībās noteiktajam darbu apjomi, kas norādīti Pasūtītāja prasībās, ir aptuveni. Precīzu Darbu apjomu aprēķini Uzņēmējam jāveic projektēšanas laikā. Tāpat iepirkuma nolikuma 3.7.punktā noteikts, ka pretendentam ir tiesības individuāli apsekot objektu.

	10.
	Pasūtītājs Apspriedes ziņojumā bija minējis, ka Iepirkuma dokumentācijā – Pasūtītāja prasībās (Tehniskajā specifikācijā) tiks norādīta informācija par demontēto sliežu ceļu materiālu nodošanas vietu, taču faktiskajā Iepirkuma dokumentācijā šāda informācija nav pieejama. Lūgums skaidrot, vai tā tiks Pretendentiem sniegta atbildēs, vai papildināta ar Pasūtītāja prasību (Tehniskās specifikācijas) grozījumiem?
	Demontēto sliežu ceļa režģa izkraušanu un nodošanu Pasūtītājam Uzņēmējs varēs veikt tajā pašā stacijā (šajā gadījumā stacijā “Dobele”), kurā tiks veikti būvdarbi.

	11.
	1.sliežu ceļa gulšņu epīra uz doto brīdi ir 1600 gab/km vai arī mazāk, piemēram līknēs. Vai būs Pretendentam jāparedz sliežu ceļa režģa pāršķirošana un papildināšana? Ja jāparedz, vai var tikt izmantoti vecderīgi materiāli vai tikai jauni?
	Būvprojektā ir jāparedz sliežu ceļa Nr.1 gulšņu pāršķirošana un papildināšana, lai sliežu režģa konstrukcija atbilstu normatīvu (standartu) prasībām.
Attiecībā uz vecderīgu materiālu izmantošanu, Pasūtītājs norāda, ka saskaņā ar Pasūtītāja prasību I sējuma 13.3.punktu “visiem materiāliem un iekārtām ir jābūt jaunām”.

	12.
	Vai Pasūtītājs var informēt, kādā stacijā un uz kāda ceļa Pretendents var ieplānot pārbūvējamā sliežu ceļa režģa izkraušanu līdz to likšanas darbiem atpakaļ, kamēr tiks sagatavota sliežu ceļa zemes un balasta klātne?
	Sliežu ceļu, kurš būs pieejams sliežu ceļa režģa izkraušanai, Pasūtītājs norādīs līdz būvdarbu uzsākšanai. Norādītājā vietā uzņēmējs varēs veikt sliežu režģa pāršķirošanu un papildināšanu.

	13.
	Veicot pārmijas Nr.11 pārlikšanas darbus vai ir atļauts sagriezt pārmiju blokos termīt metināšanas vietās? 
	Pasūtītājs skaidro, ka uzņēmējam ir atļauts sagriezt pārmiju blokos termīt metināšanas vietās. Sagrieztās vietas uzņēmējam jāatjauno ar šīs pārmijas pārvedas tipa sliedēm, ievērojot VAS “Latvijas dzelzceļš” izdoto 17.12.2024. instrukciju “Sliežu ceļu uzturēšanas instrukcija” (tiek izsniegta pēc pieprasījuma) - bez termīt metināšanas.

	14.
	Veicot pārmijas Nr.11 pārlikšanas darbus uz kādu maksimālo termiņu ir iespējams slēgt visu vilcienu kustību ceļam Nr.2 (kopā ar ceļu Nr.1)?
	Vadoties pēc pašlaik aktuālā vilcienu kustības grafika, šobrīd būtu iespējams piešķirt tehnoloģisko pārtraukumu (logu) ar visu vilcienu atcelšanu uz 15,5 stundām - no plkst. 05.30 līdz 21.00 (starp pasažieru vilcieniem).

	15.
	Vai pēc perona grunts un ceļa balasta izgriešanas ir atļauts atstāt esošo sablīvēto zemes klātni, ja tas atbilst Dzelzceļa zemes klātnes uzturēšanas instrukcijai?
	Pasūtītājs skaidro, ka atstāt esošo sablīvēto zemes klātni pēc perona grunts un ceļa balasta izgriešanas, ir iespējams, ja šāds risinājums tiek paredzēts būvprojektā, nosakot atbilstošas pārbaudes esošajam grunts sastāvam un nestspējai. Esošās grunts saglabāšana ir būvprojekta izstrādātāja atbildība.


	16.
	Pretendents atsaucoties uz Pasūtītāja prasību III sējuma punktā Nr.3.4.4.2 lūdz sniegt informāciju pa esošajiem inženiertīkliem un to novietojumu Darbu zonā, jo tas var būtiski ietekmēt Līguma realizācijas izmaksas un atsaucoties uz Apspriedes ziņojumu, ka Pasūtītājs iesniegs aktuālos topogrāfiskos uzmērījumus tikai pēc Līguma noslēgšanas, rada Pretendentiem būtiskus šķēršļus korekta piedāvājuma aprēķināšanā. 
	Aktuālos topogrāfiskās uzmērīšanas plānus Pasūtītājs izsniegs uzņēmējam, pēc līguma abpusējas parakstīšanas.

	
	Par abām stacijām:
	

	17.
	Pasūtītājs Apspriedes ziņojumā bija minējis, ka Iepirkuma dokumentācija tiks papildināta ar informāciju par Pasūtītāja rīcībā esošo dzelzceļa infrastruktūras būvdarbiem paredzēto unikālo tehniku un cenām par to izmantošanu. Lūgums skaidrot, vai šī informācija tiks Pretendentiem sniegta atbildēs, vai papildināta ar Pasūtītāja prasību (Tehniskās specifikācijas) grozījumiem?
	Vēršam uzmanību, ka Pasūtītāja prasību I sējuma 1.21. apakšpunktā noteikts, ka: Uzņēmējs Darbus veic, izmantojot savas mašīnas, iekārtas un resursus. Līdz ar to Pasūtītājs skaidro, ka Uzņēmējam par saviem līdzekļiem jāizmanto sava tehnika, mašīnas, iekārtas un resursi (LDz neplāno nodrošināt Uzņēmēju ar tehnikas nomas pakalpojumiem).



